cyanic-selkie/wikianc huggingface dataset:
ปรีติ บารมีอนันต์
ประวัติ
แบงค์ยังได้รับการประกาศยกย่องจากสภาสังคมสงเคราะห์แห่งประเทศไทยในพระบรมราชูปถัมภ์ ให้เป็นลูกที่มีความกตัญญูกตเวทีอย่างสูงต่อแม่ประจำปี 2549 โดยจะเข้ารับพระราชทานรางวัลจากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ในงาน “วันแม่แห่งชาติ” เมื่อวันที่ 12 สิงหาคม พ.ศ. 2549 ในปี พ.ศ. 2553 แบงค์ได้รับแสดงละครเวทีเรื่อง หงส์เหนือมังกร เดอะมิวสิกัล เป็นครั้งแรก ในการกำกับของถกลเกียรติ วีรวรรณ โดยรับบทเป็น "จางเหา" หลังจากวงแคลชได้ประกาศยุบวงอย่างเป็นทางการเมื่อวันที่ 30 เมษายน พ.ศ. 2554 แบงค์ได้ออกผลงานเดี่ยวโดยใช้ชื่อเรียกตนเองว่า BANKK CA$H ในเดือนกรกฎาคม พ.ศ. 2561 แคลชกลับมารวมตัวอีกครั้งอย่างเป็นทางการ หลังจากยุบวงในวันที่ 30 เมษายน พ.ศ. 2554
ชีวิตส่วนตัว
สำหรับภาพลักษณ์ของแบงค์เอง ช่วงอัลบั้มชุดแรกวัน (พ.ศ. 2544) ไว้ทรงผมหัวตั้งยอดแหลม ไว้หางเต่าแบบรากไทร ชุดต่อไปไว้เคราบางๆ และมีรอยสักแบบญี่ปุ่นลายมังกรที่ไหล่ขวา และรูปพระอาทิตย์ที่ไหล่ซ้ายในช่วงอัลบั้มชุดที่สองซาวด์เชก (พ.ศ. 2546) ชุดต่อไปเพิ่มรอยสักอักษรภาษาอังกฤษเรียงตามแนวตั้งชื่อจริZXzงของคุณพ่อคุณแม่ที่แขนทั้งสองข้างในอัลบั้มชุดที่สาม เบรนสตอร์ม (พ.ศ. 2547) และสักเพิ่มไมค์มีปีกที่หน้าอกในอัลบั้มชุดที่หก ร็อกออฟเอจเจส (พ.ศ. 2551) ช่วงอัลบั้ม เบรนสตอร์ม แบงค์ตัดผมสกินเฮดและแต่งตัวสไตล์ฮิปฮอป ใส่เสื้อยืดคอกลมตัวใหญ่ และใส่เสื้อคลุมลายสก๊อตไว้นอก ใส่กางเกงสามสวน นุ่งถุงเท้ายาวใส่รองเท้าผ้าใบ เหมือนกับตัวละครในภาพยนตร์เรื่อง เร็วคูณ 2 ดับเบิ้ลแรงท้านรก ใส่หมวกแก็ป และหมวกที่คลุมทั้งหัว และสองอัลบั้มต่อมา ไว้ผมทรงหัวตั้งเหมือนเดิมแต่มียอดแหลมเอียงไปทางขวา และเปิดข้าง จนกระทั่งแม่ของแบงค์เสียชีวิต แบงค์บวช และก็ไว้ผมทรงสกินเฮดมาตั้งแต่นั้นจนถึงปัจจุบัน และกันขอบตรงหน้าผาก กันคิ้ว แบบศิลปินผิวสีของอเมริกา ชาวอเมริกันเชื้อสายแอฟริกา  แบงค์และเพื่อนร่วมวงแคลชยังทำธุรกิจ ร้านอาหารที่มีชื่อว่า แคลงก์ (Clank) ที่บริเวณถนนศรีนครินทร์ หลังห้างซีคอนสแควร์ ซึ่งเป็นหุ้นส่วนร่วมกับขันเงิน และเวย์ ศิลปินจากวงไทยเทเนี่ยม แบงค์เคยคบกับแฟนสาวนอกวงการ ชื่อว่านินิว ปัจจุบันได้เลิกรากันไป
ผลงานอัลบั้มเดี่ยว
==== ALBUM : "BLUE MAGIC" ====
ประเทศเซนต์ลูเชียในโอลิมปิกฤดูร้อน 2016
ประเทศเซนต์ลูเชีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติเซนต์ลูเชียได้ส่งทีมนักกีฬาที่ผ่านการคัดเลือกทั้งหมด 5 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา
ผลการแข่งขัน
เจ็บแค่ไหนก็ยังรักอยู่
"เจ็บแค่ไหนก็ยังรักอยู่" เป็นซิงเกิลของเยสเซอร์เดส์ และ ฟิล์ม บงกช ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร ออกจำหน่ายในวันที่ 9 เมษายน พ.ศ. 2557 และเป็นเพลงประกอบละครเรื่อง อย่าลืมฉัน
การตอบรับ
เพลง "เจ็บแค่ไหนก็ยังรักอยู่" ได้ติดชาร์ตอันดับสูงสุด 2 ใน 100 ของชาร์ตหมวดเพลง GMM Gmember Chart Song Top 100 ประจำวันที่ 7 เมษายน พ.ศ. 2557 จากเว็บไซต์ Gmember และติดอันดับสูงสุด 17 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 5 กรกฎาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เวอร์ชันฟิล์ม บงกช
"เจ็บแค่ไหนก็ยังรักอยู่" เวอร์ชันของ ฟิล์ม บงกช เป็นซิงเกิลและเพลงประกอบละครเรื่อง อย่าลืมฉัน ในปี พ.ศ. 2557 เช่นเดียวกัน ออกจำหน่ายในวันที่ 7 พฤษภาคม พ.ศ. 2557
ปลาโรนันหัวเสียม
ปลาโรนันหัวเสียม (Shovelnose guitarfish; ) ปลากระดูกอ่อนชนิดหนึ่ง อยู่ในวงศ์ปลาโรนัน (Rhinobatidae) จัดเป็นปลาโรนันขนาดเล็ก มีความยาวเต็มที่ราว 1.5 เมตร มีรูปร่างเหมือนปลาโรนันจุดขาว (Rhynchobatus djiddensis) แต่มีขนาดเล็กกว่าและไม่มีจุดสีขาว
เป็นปลาโรนันที่พบกระจายอย่างกว้างขวาง โดยพบตั้งแต่บริเวณอ่าวเม็กซิโก, อ่าวแคลิฟอร์เนีย, มหาสมุทรแปซิฟิคทางตะวันออก ตลอดจนน่านน้ำในแถบเอเชียตะวันออกเฉียงใต้ ในประเทศไทยจัดเป็น ปลาโรนัน 1 ใน 3 ชนิดที่พบได้บ่อย (อีก 2 ชนิด คือ ปลาโรนันจุดขาว และปลาโรนิน (Rhina ancylostoma)) แต่เป็นชนิดที่พบได้น้อยกว่าปลาโรนันจุดขาวมาก
ปลาฉลามอาบแดด
ปลาฉลามอาบแดด หรือ ปลาฉลามยักษ์น้ำอุ่น (basking shark; ) เป็นปลากระดูกอ่อนขนาดใหญ่ชนิดหนึ่ง จำพวกปลาฉลาม นับเป็นปลาเพียงชนิดเดียวเท่านั้นที่อยู่ในวงศ์ Cetorhinidae และสกุล Cetorhinus
ปลาฉลามอาบแดดจัดอยู่ในอันดับ Lamniformes เช่นเดียวกับปลาฉลามขาว จัดเป็นปลาที่มีขนาดใหญ่เป็นอันดับสองของโลกรองมาจากปลาฉลามวาฬ ปลาฉลามอาบแดดมีความยาวได้ถึง 10 เมตร เท่ากับรถโดยสารสองชั้นคันหนึ่ง (ขนาดโดยเฉลี่ย 8 เมตร) มีน้ำหนักมากถึงได้ 7 ตัน เท่ากับช้างสองเชือก มีลักษณะเด่น คือ มีลำตัวสีเทาออกน้ำตาล มีปลายจมูกเป็นรูปกรวย มีปากขนาดใหญ่ มีซี่กรองเหงือกสีแดงมีลักษณะเป็นซี่คล้ายหวีหรือแปรงที่พัฒนามาเป็นอย่างดีสำหรับกรองอาหาร มีริ้วเหงือกภายนอกตั้งแต่ส่วนบนหัวถึงด้านล่างหัว  ซึ่งปลาฉลามอาบแดดจะใช้ซี่กรองเหงือกนี้ในการหายใจเอาออกซิเจนเข้าสู่ร่างกาย กรองกินแพลงก์ตอนสัตว์ต่าง ๆ ผ่านซี่กรองนี้เป็นอาหารเหมือนปลาฉลามวาฬ และปลาฉลามเมกาเมาท์  จัดเป็นปลาฉลามที่มีสมองขนาดเล็ก แต่ก็มีประสาทสัมผัสโดยเฉพาะประสาทการดมกลิ่นที่ดีเยี่ยมเหมือนปลาฉลามกินเนื้อชนิดอื่น
ปลาฉลามอาบแดด เป็นปลาฉลามขนาดใหญ่อีกชนิดหนึ่งที่ไม่เป็นอันตรายต่อมนุษย์ กระจายพันธุ์อยู่ในทะเลหรือมหาสมุทรเขตน้ำอุ่นทั่วโลก โดยเฉพาะรอบ ๆ เกาะอังกฤษ นับเป็นปลาที่ใหญ่ที่สุดที่พบได้ในเกาะอังกฤษ ปลาฉลามอาบแดดบางครั้งจะรวมตัวกันเป็นฝูงเล็ก ๆ เพื่อกินแพลงก์ตอนสัตว์บริเวณผิวน้ำ ตามสภาวะแวดล้อมที่เหมาะสมที่แพลงก์ตอนสัตว์จะเจริญเติบโตได้ดี คือ มีแสงแดด มีอุณหภูมิอบอุ่นที่เหมาะสม ปลาฉลามอาบแดดจะอ้าปากได้กว้าง จนกระทั่งเห็นซี่กรองภายในปากชัดเจน ไล่กินแพลงก์ตอนสัตว์ตามผิวน้ำ แต่โดยปกติจะอาศัยอยู่ในน้ำลึก และจะมีพฤติกรรมย้ายถิ่นฐานไปตามแพลงก์ตอนตามฤดูกาล ซึ่งเชื่อว่าจะว่ายตามแพลงก์ตอนไปตามกลิ่น จากการศึกษาพบว่าสามารถเดินทางได้ไกลถึง 2,000 กิโลเมตร ภายในระยะเวลา 7 วัน
ปลาฉลามอาบแดด เหมือนปลาฉลามชนิดอื่น ๆ ที่ถูกล่าเพื่อการพาณิชย์มามาตั้งแต่อดีต เพื่อนำไปเพื่อการบริโภค ครีบนำไปทำเป็นหูฉลาม และน้ำมันตับปลาฉลาม อีกทั้งในปัจจุบัน ผลจากการตรวจสอบทางดีเอ็นเอและเนื้อเยื่อพบว่า ซากปลาฉลามอาบแดด คือ ซากของสิ่งมีชีวิตลึกลับขนาดใหญ่ที่เรือประมงสัญชาติญี่ปุ่นเคยกว้านขึ้นมาได้เมื่อ ปี ค.ศ. 1977 ที่ชายฝั่งนิวซีแลนด์ ซึ่งเป็นปริศนามาอย่างยาวนานว่าคือสัตว์ชนิดใด จนกระทั่งมีความเชื่อกันว่าเป็นพลีซิโอซอรัส สัตว์เลื้อยคลานทะเลคอยาวขนาดใหญ่ยุคเดียวกับไดโนเสาร์ที่ยังไม่สูญพันธุ์
นางงามจักรวาล 2002
นางงามจักรวาล 2002 (Miss Universe 2002) เป็นการจัดการประกวดนางงามจักรวาล ครั้งที่ 51 จัดขึ้นเมื่อวันที่ 30 พฤษภาคม พ.ศ. 2545 (ตามเวลาในประเทศไทย) ณ กรุงซานฮวน ปวยร์โตรีโก โดยในปีนี้มีตัวแทนสาวงามเข้าร่วมประกวดทั้งหมด 75 ประเทศ โดยมี เดนิส ควินโยเนส นางงามจักรวาล 2001 ได้มอบมงกุฏให้กับ ออกซานา โฟยโดโรวา สาวงามจากประเทศรัสเซีย ครองตำแหน่งนางงามจักรวาลประจำปีนี้ แต่หลังจากนั้นเพียง 3 เดือน โฟยโดโรวาก็สละตำแหน่ง ทำให้ จัสติน ปาเสค รองอันดับ 1 ขึ้นรับตำแหน่งนางงามจักรวาลแทน ซึ่งนับเป็นครั้งแรกในประวัติศาสตร์การประกวด
ดัชชีเคลเวอ
ดัชชีเคลเวอ (Herzogtum Kleve; Hertogdom Kleef; Duchy of Cleves) เป็นรัฐบริวารของจักรวรรดิโรมันอันศักดิ์สิทธิ์ที่ตั้งอยู่ในประเทศเยอรมนีปัจจุบัน (ส่วนหนึ่งนอร์ธไรน์เวสต์ฟาเลีย) และเนเธอร์แลนด์ (ส่วนหนึ่งของลิมบูร์ก, บราบองต์เหนือ และ เกลเดอร์แลนด์) ดินแดนของดัชชีเคลเวออยู่บนสองฝั่งแม่น้ำไรน์รอบเมืองหลวงเคลเวอและครอบคลุมบริเวณที่ปัจจุบันคือ ดิสตริกต์เคลเวอ, ดิสตริกต์เวเซิล และเมืองดุยส์บูร์ก (Duisburg)
ประวัติ
ดัชชีเคลเวอ ถูกกล่าวถึงเป็นครั้งแรกในปี ค.ศ. 1417 ว่าเป็นเคาน์ตี ต่อมาได้รับเลื่อนฐานะขึ้นเป็นดัชชี ประวัติของรัฐก็มีความสัมพันธ์อย่างใกล้ชิดกับดัชชีข้างเคียง ที่รวมทั้งดัชชียือลิช (Duchy of Jülich) ดัชชีแบร์ก และเกลเดอร์ส (Guelders) และเคาน์ตีมาร์ค ในปี ค.ศ. 1368 เคลเวอและมาร์คก็รวมตัวกัน ในปี ค.ศ. 1521 ยือลิช แบร์ก เคลเวอและมาร์คก็รวมตัวกันเป็นสหราชรัฐยือลิช-เคลเวอ-แบร์ก แอนน์แห่งคลีฟส์ (ค.ศ. 1515–ค.ศ. 1557) สมเด็จพระราชินีในสมเด็จพระเจ้าเฮนรีที่ 8 ในปี ค.ศ. 1540 เป็นพระธิดาในโยฮันน์ที่ 3 ดยุกแห่งเคลเวอ
เมื่อดยุกแห่งยือลิช-เคลเวอ-แบร์กคนสุดท้ายสิ้นพระชนม์โดยไม่มีทายาทในปี ค.ศ. 1609 สงครามชิงราชบัลลังก์ (War of the Jülich succession) ก็อุบัติขึ้น ดินแดนก็ถูกแบ่งระหว่างพาลาติเนต-นอยบูร์ก (ยือลิชและแบร์ก) และรัฐมาร์กราฟบรันเดินบวร์ค (เคลเวอและมาร์ค) ตามสนธิสัญญาซันเติน ในปี ค.ศ. 1614 แต่ดินแดนส่วนใหญ่ของดัชชีเคลเวอถูกยึดครองโดยสหมณฑลจนกระทั่งปี ค.ศ. 1672 หลังจากที่เป็นส่วนหนึ่งของราชอาณาจักรปรัสเซียหลังจากปี ค.ศ. 1701 เคลเวอก็ถูกยึดครองโดยฝรั่งเศสระหว่างสงครามเจ็ดปี ระหว่าง ค.ศ. 1757 จนถึง ค.ศ. 1762
ในปี ค.ศ. 1795 ดัชชีเคลเวอก็ถูกยึดครองจากไรน์และเวเซิลไปเป็นของฝรั่งเศสอีกครั้งและกลายเป็นจังหวัดเรอร์ของฝรั่งเศส ส่วนที่เหลือถูกยึดครองระหว่าง ค.ศ. 1803 จนถึง ค.ศ. 1805 และกลายเป็นส่วนหนึ่งของจังหวัด Yssel-Supérieur และรัฐหุ่นดัชชีแบร์ก (หลังจาก ค.ศ. 1811 ก็เป็นจังหวัดลิป) (Lippe) ในปี ค.ศ. 1815 หลังจากการพ่ายแพ้ของจักรพรรดินโปเลียนที่ 1 ดัชชีเคลเวอก็กลายเป็นมณฑลยือลิช-เคลเวอ-แบร์กของปรัสเซียที่ต่อมาเป็นส่วนหนึ่งของมณฑลไรน์ของปรัสเซีย ในปี ค.ศ. 1822 ส่วนเมืองเจนเนพ (Gennep) เซเวนาร์ (Zevenaar) และ ฮุยส์เซิน (Huissen) ตกไปเป็นของสหราชอาณาจักรเนเธอร์แลนด์ตามข้อตกลงในการประชุมแห่งเวียนนาในปี ค.ศ. 1815
ชีสิว
จอสิว (JuShou; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊กจอสิว เป็นชาวเมืองก่วนผิง มณฑลเหอเป่ย มีความรู้ความคิดสูง ชำนาญในพิชัยสงคราม ซื่อสัตย์สุจริต เป็นที่ปรึกษาของอ้วนเสี้ยว เมื่ออ้วนเสี้ยวจะยกทัพไปรบกับโจโฉที่กัวต๋อ ( กวนตู้ ) ซึ่งเป็นคราวปราชัยอย่างย่อยยับ จอสิวได้ทัดทานไว้เช่นเดียวกับเตียนฮอง และยังได้แนะนำให้อ้วนเสี้ยวใช้ยุทธวิธีถ่วงการรบ เพราะรู้ว่าเสบียงอาหารของกองทัพโจโฉมีน้อย อ้วยเสี้ยวโกรธ หาว่าจอสิวแนะนำไม่เข้าเรื่อง จึงให้เอาตัวจอสิวจำขังไว้ เสร็จศึกจะฆ่าพร้อมด้วยเตียนฮอง ระหว่างถูกขัง จอสิวเห็นดาววิปริต อันตรายจะเกิดแก่อ้วนเสี้ยว สู้ปลุกให้อ้วนเสี้ยวลุกขึ้นระวังคลังเสบียงที่อัวเจ๋า อ้วนเสี้ยวไม่เชื่อ สั่งให้เอาตัวผู้คุมไปประหารชีวิตฐานปล่อยจอสิวออกมาแล้วขังจอสิวไว้ต่อไป ครั้งอ้วนเสี้ยวแตกทัพกลับไปแล้ว โจโฉปลดปล่อยจอสิวออกมา และเกลี้ยกล่อมเอาไว้เป็นพวก จอสิวไม่ยอม ด่าโจโฉต่างๆนานา โจโฉไม่โกรธ ให้แต่งโต๊ะเลี้ยงจอสิวเป็นอันดี พอตกกลางคืน จอสิวลักม้าตัวหนึ่ง จะหนีไปหาอ้วนเสี้ยว ทหารโจโฉจับตัวได้ โจโฉจึงสั่งให้ประหารชีวิต แล้วให้ฝังศพไว้ริมแม่น้ำเหลืองและให้จารึกบนศิลาสดุดีความซื่อตรงจงรัก ภักดีต่อนายของจอสิวเป็นอันมาก
มัททีอัส ฮาบิช
มัททีอัส ฮาบิช (เกิด 12 มกราคม ค.ศ. 1940) เป็นนักแสดงชายชาวเยอรมัน
กิฟต์ (แก้ความกำกวม)
คำสำคัญ "กิฟต์" "กิฟท์" หรือ "gift" สามารถหมายถึง
ลิปกลอส
ลิปกลอส เป็นผลิตภัณฑ์เครื่องสำอางที่ใช้ทาบนปาก ทำให้ริมฝีปากเงาวาวและบางทีเป็นสีอ่อนๆ เจือจาง มีการจัดจำหน่ายเป็นแบบเหลวหรือแบบก้อนในตลับ (เป็นสินค้าคนละประเภทกับลิปบาล์ม ซึ่งโดยทั่วไปมีวัตถุประสงค์มีการใช้ในการรักษาด้านแพทย์) ลักษณะทั่วไปจะเป็นแบบใส ด้าน หรือมาในหลากหลายสีแบบทึบ รวมไปถึงประกายซิมเมอร์ แวววาว และเมทาลิค
ลิปกลอสผลิตจำหน่ายขึ้นเป็นครั้งแรกเมื่อ ปี 1932 โดยบริษัท แม็กซ์แฟกเตอร์ ในชื่อการค้า 'X-Rated' สูตรดั้งเดิมได้ขายและผลิตจนถึงปี 2003 หลังจากนั้น พร็อกเตอร์ แอนด์ แกมเบิล ที่เข้าซื้อกิจการของแม็กซ์แฟกเตอร์ตั้งแต่ปี ค.ศ. 1991 ได้เลิกการผลิต แม็กซ์แฟกเตอร์ X-Rated สูตรดั้งเดิมในปี 2003
ลิปกลอสเหมือนลิปสติกซีงมาในหลากหลายรูปแบบและสามารถใช้ในลักษณะต่างๆ เช่นสามารถบรรจุในขวดทรงกระบอกขนาดเล็กและใช้กับแอปพลิเคเทอร์แบบกลมหรือแบบลาดเอียง (เรียกว่า applicator doefoot) ใช้กับแปรงที่อยู่ในตัวของลิปหรือหลอดเล็กที่ออกแบบมาสำหรับใช้กับปลายนิ้ว ส่วน ‘Solid glosses’ มาทั้งในตลับและแท่งซึ่งบางครั้งทำให้สับสนกับความแตกต่างระหว่างลิปกลอสและลิปปาล์ม ลิปกลอสแบบชนิดใหม่ 'plumping' มีส่วนผสมที่ทำให้ริมฝีปากนุ่มขึ้นและอิ่มเอิบ ซึ่งเป็นทางเลือกทางอีกทางที่ราคาถูกสะดวกและไม่เป็นอันตรายกับคอลลาเจ้น ‘Restylane’ ‘Juvederm’ และการฉีดไขมันแต่มักจะไม่ได้ผลซึ่งผลจะสั้นชั่วคราวและไม่ถาวร
ลิปกลอสมักจะใช้เป็นเครื่องสำอางและมีบางตัวที่ให้ประโยชน์ในเรื่องความชุ่มชื้นหรือการป้องกันจากองค์ประกอบและสาเหตุธรรมชาติอื่นๆ ลิปกลอสที่มีส่วนผสมของครีมกันแดดได้ถูกโฆษณาเป็นครั้งแรกโดย Lillian Gish และในปี 1973 Bonne Bell ได้แนะนำลิปกลอสที่มีกลิ่นและรสชาติมี่มีชื่อว่า Smackers ลิปกลอส เวชสำอาง BORBA และเครื่องสำอางยี่ห้อ Tarte เป็นบริษัทต้นๆที่แนะนำลิปกลอสแบบ 'nutraceutical' สู่ท้องตลาดในปี 2005 ซึ่งมีสรรพคุณชอง antioxidants ในการช่วยบำรุงและเป็นเหมือนอาหารเสริมให้แก่ริมฝีปาก บริษัทเครื่องสำอางที่ผลิตเครื่องสำอางสกัดจากธรรมชาติได้พัฒนาในการผลิตลิปกลอสด้วยส่วนผสมจากธรรมชาติยกเว้นสารกันบูด
ลิปกลอสถูกใช้บ่อยเมื่อผู้บร้โภคต้องการเติมสีสันบนริมฝีปากแต่ไม่ต้องการสีที่เข้มจัดเหมือนลิปสติก และลิปกลอสจะถูกใช้เป็นประเภทเบื้องต้นในการแต่งหน้า ส่วนมากมักจะใช้โดยสาวๆวัยรุ่นที่ต้องการเริ่มแต่งหน้าแต่ผู้ปกครองอาจจะคิดว่าพวกเขายังอายุน้อยไปที่จะทาลิปสติกที่มีสีเข้มเลยให้ใช้ลิปกลอสแทน
การนำเสนอเป็นส่วนหลักของการตีตลาดและการจ้ดจำหน่ายลิปกลอส หลากหลายบรรจุภัณฑ์ได้ถูกออกแบบมาสำหรับกลุ่มอายุต่างๆ บรรจุภัณฑ์ที่มีสีสดใสและภาพประกอบจะเหมาะสำหรับลูกค้าที่มีอายุน้อยกว่าในขณะที่ลิปกลอสในการแพทย์จะนำเสนอในลักษณะที่เรียบง่ายและจะเป็นที่นิยมมากในหมู่บรรดาวัยรุ่นและผู้ใหญ่
ลิปกลอสที่มีสีใสและธรรมดา (ที่ไม่มีส่วนผสมของเมทาลิคหรือให้ความแวววาว) อาจจะถูกทาทับด้วยลิปสติกที่ไม่มีส่วนผสมของประกายซิมเมอร์เพื่อให้ริมฝีปากดูเป็นเงาวาว (เหมือนในยุคปี 50’s ที่มาริลิน มอนโรได้ใช้) ผู้หญิงบางครั้งก็เอาลิปกลอสใสมาผสมกับสีลิปสติกเพื่อสร้างเป็นสีลิปกลอส ในกรณีนี้ลิปสติกจะทาบนริมฝีปากบางๆด้วยแปรงทาปากและลิปกลอสใสจะทาทับด้านบนของลิปสติก บางครั้งลิปสติกก็ถูกใช้เพื่อให้เดฟินิชั่นบนริมฝีปากเพื่อใช้กับลิปกลอส ในกรณีนี้ลิปกลอสจะถูกใช้และลิปสติกที่มีสีคล้ายกัน (แต่เข้มกว่าเล็กน้อย) จะถูกใช้ (ด้วยแปรงทาปาก) เพื่อเขียนขอบปากที่ใช้เหมือนดินสอเขียนขอบปาก ในกรณีนี้จะทำให้น่าสนใจยิ่งขึ้นหากเส้นที่เขียนขอบปากนั้นบางและอ่อน ซึ่งรูปร่างของริมฝีปากอาจจะเปลี่ยนเล็กน้อยหรือไม่เปลี่ยนแปลงเลย
คีเรน เวสต์วูด
แหล่งข้อมูลอื่น
1988
ปฏิภาณ ปฐวีกานต์
ปฏิภาณ ปฐวีกานต์ (เกิด 23 มีนาคม พ.ศ. 2516) ชื่อเล่น มอส เป็นนักร้องและนักแสดงชาวไทยเชื้อสายจีน จากค่ายจีเอ็มเอ็ม แกรมมี่ โด่งดังจากภาพยนตร์ กลิ้งไว้ก่อนพ่อสอนไว้ และละครซิตคอม 3 หนุ่ม 3 มุม
ประวัติ
ปฏิภาณ ปฐวีกานต์ มีชื่อเดิมว่า สาธิต ตั้งโสภณ ต่อมาเปลี่ยนนามสกุลเป็น ปฏิภาณ ปฐวีกานต์ เมื่ออายุ 15 ปี ในปี พ.ศ. 2531 เกิดเมื่อวันศุกร์ที่ 23 มีนาคม พ.ศ. 2516 เกิดที่ กรุงเทพมหานคร ที่โรงพยาบาลวชิรพยาบาล เป็นบุตรของนายกฤษณ์ และนางบุษฎี ปฐวีกานต์ มีพี่น้อง 2 คน เป็นคนสุดท้อง มีพี่สาว 1 คน ชื่อ ดุสิตา ปฐวีกานต์ (หม่อน) ส่วนสูง 178 จบการศึกษาระดับประถมศึกษาจากโรงเรียนพันธะศึกษา มัธยมศึกษาตอนต้นจากโรงเรียนโยธินบูรณะ ปวช.1-ปวส. ที่ มหาวิทยาลัยเทคโนโลยีราชมงคลตะวันออก วิทยาเขตอุเทนถวาย ปริญญาตรีครุศาสตร์อุตสาหกรรมบัณฑิต สาขาวิชาวิศวกรรมโยธา จาก มหาวิทยาลัยเทคโนโลยีพระจอมเกล้าพระนครเหนือ ได้ประกาศนียบัตรจากโรงเรียนการดนตรี สาขา VIT ENCORE จาก Musicians Institute in Hollywood ณ แคลิฟอร์เนีย ประเทศสหรัฐอเมริกา และ Web Design เมลเบิร์น ออสเตรเลีย
วันกีฬาแห่งชาติ (ญี่ปุ่น)
วันกีฬาแห่งชาติ ตรงกับวันจันทร์ที่สองของเดือนตุลาคมของทุกปีในประเทศญี่ปุ่น เดิมเรียกว่า วันสุขภาพและกีฬาแห่งชาติ หรือ วันพลศึกษา  เพื่อฉลองการเปิดพิธีโอลิมปิกฤดูร้อน 1964 การสร้างความสำคัญถึงสุขภาพที่ดีของประชาชน และเล่นกีฬาอย่างมีความสุข ในปี 2020 วันกีฬาแห่งชาติได้เลื่อนจากวันจันทร์ที่สองของเดือนตุลาคมของทุกปีเป็นวันที่ 23 กรกฎาคม เพื่อให้ตรงกับวันเปิดพิธีของโอลิมปิกฤดูร้อน 2020
ปฏิภาณ ปฐวีกานต์
ประวัติ
เริ่มเข้าวงการเมื่ออายุ 16 ปี จากการชักนำของ "พจน์ อานนท์" โดยการถ่ายแบบในนิตยสาร "เธอกับฉัน" ในปี 2533 แสดงภาพยนตร์เรื่องแรก "กลิ้งไว้ก่อนพ่อสอนไว้" โด่งดังจนทำลายสถิติรายได้ภาพยนตร์สูงสุดในประวัติศาสตร์ในขณะนั้น และได้ร่วมงานกับเอ็กแซ็กท์เป็นครั้งแรกโดยรับบทเป็น "พีรพล" ในละครเรื่อง "3 หนุ่ม 3 มุม"
วันกีฬาแห่งชาติ (ญี่ปุ่น)
ประวัติและการเฉลิมฉลอง
รัฐบาลฯ ได้กำหนดให้วันที่ 10 ตุลาคม ซึ่งเป็นวันเปิดพิธีของโอลิมปิกฤดูร้อน 2020 เป็นวันพลศึกษาในปี 1966 เพื่อจุดประสงค์ที่จะให้ประชาชนมีสุขภาพร่างกายและจิตใจที่แข็งแรง ในวันดังกล่าวโรงเรียนหรือชุมชนท้องถิ่นจะจัดงานกีฬาสี โดยก่อนที่จะเริ่มเล่นกีฬา ก็จะออกกำลังกายเพื่อยืดเส้นยืดสายด้วยการบริหารกาย  ถึงจะเริ่มเล่นกีฬา โดยกีฬาที่เล่นจะสามารถเล่นเป็นหมู่ได้ง่าย เช่น ชักเย่อ โยนลูกบอล การวิ่งผลัด โยนถุงถั่วให้ลงตระกร้าที่ผูกไว้บนเสาไม้ค้ำสูงที่เรียกว่าทามะอิเระ  หรือการกลิ้งลูกบอลขนาดใหญ่ไปหาสมาชิกทีมอีกฝั่ง  เป็นต้น
แต่ต่อมาในปี 2000 ได้มีการเปลี่ยนวันพลศึกษาเป็นวันจันทร์ที่สองของเดือนตุลาคมตามระบบแฮปปี้ซันเดย์ที่ย้ายวันหยุดราชการต่าง ๆ ไปเป็นวันจันทร์เพื่อสร้างวันหยุดติดต่อกันสามวัน และในปี 2018 ได้มีการเปลี่ยนชื่อวันพลศึกษาเป็นวันกีฬาแห่งชาติ โดยมีผลบังคับใช้ในปี 2020 เป็นต้นมา ด้วยเหตุผลที่คำว่า "พลศึกษา" ให้ความรู้สึกที่โน้มไปทางการศึกษาในโรงเรียนมากกว่าและชูความสำคัญของการเล่นกีฬาเพื่อให้สอดคล้องกับโอลิมปิกฤดูร้อน 2020
ปฏิภาณ ปฐวีกานต์
ประวัติ
ต่อมาในปี 2535 แกรมมี่ได้จับเซ็นสัญญาเป็นนักร้องมีผลงานอัลบั้มแรกในชีวิต คือชุด "เอ้อเฮอ" และประสบความสำเร็จสูงสุดได้ 1 ล้าน 5 แสนแผ่นจากอัลบั้ม Mr.Mos จนปัจจุบันมีอัลบั้มรวม 9 อัลบั้ม และ 10 อัลบั้มพิเศษ ตอนเด็ก ๆ มอส มีความใฝ่ฝันอยากตั้งวงดนตรีของตัวเอง วงดนตรีที่มอสร่วมตั้งกับเพื่อน ชื่อวง "หมึกหกเลอะมุ้ง" ต่อด้วยผลงานด้านการแสดงมีผลงานละครเวทีเรื่องแรกคือ บางกอก 2485 เดอะมิวสิคัล ต่อด้วยละครเวทีที่ประสบความสำเร็จด้านยอดผู้ชมอย่าง ฟ้าจรดทราย เดอะมิวสิคัล นอกจากนี้ยังมีผลงานละครกับ เอ็กแซ็กท์ และ ช่อง 7 อีกหลายเรื่อง อาทิ  หัวใจช็อกโกแลต, อุบัติเหตุหัวใจ, รักเกินพิกัดแค้น และ ด้วยแรงแห่งรัก
ปัจจุบันเป็นศิลปินและนักแสดงในสังกัด เอ็กแซ็กท์ ของ จีเอ็มเอ็ม แกรมมี่ มีผลงานละครดราม่าให้ชมทุกปี ละครซิตคอม ผู้กองเจ้าเสน่ห์ มีการฉายต่อเนื่องมาหลายปี และเป็นพิธีกรร่วมกับ ทรงสิทธิ์ รุ่งนพคุณศรี และ ศักดิ์สิทธิ์ แท่งทอง ในรายการ "3 หนุ่ม 3 มุม ทูไนท์"
ชีวิตส่วนตัว
มอส ปฏิภาณ สมรสกับดวงพร ลือกิตินันท์ แฟนสาวนอกวงการ และอดีตประชาสัมพันธ์ค่ายแกรมมี่ หลังจากทั้งคู่คบหาดูใจกันมา 9 ปีเต็ม โดยได้มีพิธีหมั้นเมื่อวันที่ 30 มีนาคม พ.ศ. 2554 ณ โรงแรม เดอะ ไทด์ รีสอร์ท จังหวัดชลบุรี และจัดงานฉลองสมรสวันที่ 3 เมษายน พ.ศ. 2554 ที่โรงแรมเซ็นทาราแกรนด์ แอท เซ็นทรัลเวิลด์
ปัจจุบันทั้งคู่มีบุตรด้วยกันสองคน เป็นบุตรหญิงทั้งคู่ คนแรกชื่อ ด.ญ. สิสราญ ปฐวีกานต์ (ชื่อเล่น : โสน)​ (สะโหฺน) เกิดเมื่อวันที่ 25 กุมภาพันธ์ พ.ศ. 2555. และคนที่สอง ชื่อ ด.ญ. ธานธาดา ปฐวีกานต์ (ชื่อเล่น : บัวสวรรค์)​ เกิดเมื่อวันที่ 12 มิถุนายน พ.ศ. 2558
มหาวิทยาลัยริไจนา
มหาวิทยาลัยริไจนา (University of Regina) เป็นมหาวิทยาลัยของรัฐบาลในรัฐซัสแคตเชวัน ประเทศแคนาดา มีนักศึกษาประมาณ 12,800 คน
คณะที่เปิดสอน
ปัจจุบันมหาวิทยาลัยริไจนาประกอบด้วย 9 คณะ 25 ภาควิชา มีศูนย์วิจัยและวิทยาเขตรวม 13 แห่ง เปิดสอนทั้งในระดับปริญญาตรี ปริญญาโทและปริญญาเอก
สมาคมนักเรียนไทยแห่งมหาวิทยาลัยริไจนา
สมาคมนี้ก่อตั้งขึ้นมาเพื่อเป็นศูนย์กลางให้นักเรียนไทยหรือผู้สนใจในวัฒนธรรมไทย ได้มีโอกาสมาทำกิจกรรมร่วมกัน รวมทั้งยังเป็นการเผยแพร่วัฒนธรรมไทย โดยสมาคมได้ดำเนินการจัดกิจกรรมเพื่อเผยแพร่วัฒธรรมเป็นประจำทุก ๆ ปี และได้รับการตอบรับที่ดีจาก นักศึกษาและบุคลากรใน มหาวิทยาลัยรวมทั้งชาวเมืองริไจนา ปัจจุบันมีนักเรียนไทยอยู่ประมาณ 30 คน ศึกษาในระดับปริญญาตรี ปริญญาโทและปริญญาเอก
พอล บีเอินส์เฟิลด์ท
พอล บีเอินส์เฟิลด์ท (4 มีนาคม ค.ศ. 1869 – 2 เมษายน ค.ศ. 1933) เป็นนักแสดงละครเวทีและนักแสดงภาพยนตร์ชาวเยอรมัน
เล่ห์ลับสลับร่าง
เล่ห์ลับสลับร่าง เป็นนวนิยายแนวรักตลกกึ่งแฟนตาซี ประพันธ์โดยนรอินทร์ ตีพิมพ์ครั้งแรกเมื่อปี พ.ศ. 2545 เนื้อเรื่องเล่าถึงชายหญิงคู่หนึ่งที่คิดว่าตัวเองเหนือกว่าเพศตรงข้าม แต่โชคชะตาก็เล่นตลก เมื่อทั้งคู่ต้องมาสลับร่างเพื่อเรียนรู้ชีวิตของกันและกัน
เล่ห์ลับสลับร่าง วางจำหน่ายในรูปแบบปกอ่อนในปี พ.ศ. 2545 ตีพิมพ์โดยสำนักพิมพ์ดับเบิลนายน์ ต่อมาในปี พ.ศ. 2546 นวนิยายถูกนำไปสร้างเป็นละครโทรทัศน์โดยบรอดคาซท์ ไทย เทเลวิชั่น กำกับการแสดงโดยชนินทร ประเสริฐประศาสน์ ซึ่งนรอินทร์ได้มีส่วนร่วมกับละครในฐานะผู้เขียนบทอีกด้วย นำแสดงโดย เข็มอัปสร สิริสุขะ และ ดอม เหตระกูลในปี พ.ศ. 2560 ถูกนำมาดัดแปลงเป็นละครอีกครั้งหนึ่ง นำแสดงโดย ณเดชน์ คูกิมิยะ และ อุรัสยา เสปอร์บันด์
รายชื่อธงในประเทศอาเซอร์ไบจาน
ตารางข้างล่างนี้แสดงภาพธงต่างๆที่ใช้ในประเทศอาเซอร์ไบจาน.
ประเทศเซนต์วินเซนต์และเกรนาดีนส์ในโอลิมปิกฤดูร้อน 2016
ประเทศเซนต์วินเซนต์และเกรนาดีนส์ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติเซนต์วินเซนต์และเกรนาดีนส์ได้ส่งทีมนักกีฬาที่ผ่านการคัดเลือกทั้งหมด 4 คน เข้าร่วมแข่งขันใน 2 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา
ผลการแข่งขัน
ไรอัน โนเบิล
ไรอัน โนเบิล (Ryan Noble, เกิดวันที่ 6 พฤศจิกายน ค.ศ. 1991) เป็นนักฟุตบอลชาวอังกฤษ ตำแหน่งกองหน้า ปัจจุบันเล่นให้กับสโมสรฟุตบอลจาร์โรว ในนอร์ทเทิร์นลีก ดิวิชัน 2
รัฐบาลไทย
รัฐบาลไทย เป็นรัฐบาลของประเทศไทยซึ่งเป็นรัฐบาลเดี่ยว รัฐบาลไทยมีบทบาทขึ้นอย่างชัดเจนในสมัยรัฐชาติอันสถาปนาขึ้นครั้งสมัยพระบาทสมเด็จพระจุลจอมเกล้าเจ้าอยู่หัวภายหลังทรงผนวกดินแดนและอาณาจักรภายใต้ปกครองของอาณาจักรสยามขึ้นเป็นสยามประเทศ รัฐบาลไทยผ่านการเปลี่ยนแปลงจากระบอบสมบูรณาญาสิทธิราชย์สู่ระบอบประชาธิปไตย ปัจจุบันรัฐบาลไทยแบ่งแยกอำนาจออกเป็น 3 ฝ่าย คือ ฝ่ายนิติบัญญัติ ฝ่ายบริหาร และฝ่ายตุลาการ ในปัจจุบัน รัฐบาลพลเรือนของไทยมีรูปแบบตามระบบเวสต์มินสเตอร์ของสหราชอาณาจักร
ฝ่ายนิติบัญญัติ
รัฐสภาเป็นองค์กรตามรัฐธรรมนูญ มีหน้าที่ออกกฎหมายสำหรับการปกครองและการบริหารประเทศ เป็นองค์กรบริหารอำนาจฝ่ายนิติบัญญัติ รัฐสภาไทยเป็นแบบระบบสองสภา ประกอบด้วยวุฒิสภาและสภาผู้แทนราษฎร มีสมาชิกรัฐสภาทั้งสิ้น 750 คน ใช้ห้องประชุมจันทรา สัปปายะสภาสถาน อาคารรัฐสภาแห่งใหม่ สภาผู้แทนราษฎรมีสมาชิกจำนวนทั้งสิ้น 500 คน ดำรงตำแหน่งวาระละ 4 ปี มาจากการเลือกตั้งแบบแบ่งเขตเลือกตั้งจำนวน 400 คน และมาจากการเลือกตั้งแบบบัญชีรายชื่อจำนวน 100 คน สำหรับการเลือกตั้งสมาชิกสภาผู้แทนราษฎรแบบสัดส่วน ให้ผู้มีสิทธิเลือกตั้งในเขตเลือกตั้งเลือกพรรคการเมืองที่จัดทำบัญชีรายชื่อผู้สมัครรับเลือกตั้งสมาชิกสภาผู้แทนราษฎรที่พรรคการเมืองจัดทำขึ้น มีอำนาจที่สำคัญในการพิจารณาร่างพระราชบัญญัติประกอบรัฐธรรมนูญหรือร่างพระราชบัญญัติ ตลอดจนการควบคุมการบริหารราชการแผ่นดิน อาทิ การอภิปรายไม่ไว้วางใจรัฐมนตรี การพิจารณาร่างพระราชบัญญัติงบประมาณรายจ่ายประจำปี เป็นต้น
นายกรัฐมนตรี
นายกรัฐมนตรี คือผู้นำของรัฐบาล ประธานของคณะรัฐมนตรี และประธานแห่งอำนาจฝ่ายบริหาร ในระบบเดิมเคยมาจากการลงมติของสมาชิกสภาผู้แทนราษฎร จากนั้นจึงมีการโปรดเกล้าฯ แต่งตั้งจากพระมหากษัตริย์ไทย ปัจจุบัน พลเอกประยุทธ์ จันทร์โอชา ทำหน้าที่นายกรัฐมนตรี
นายกรัฐมนตรีมีหน้าที่รับผิดชอบการบริหารราชการแผ่นดิน และตามรัฐธรมนูญแห่งราชอาณาจักรไทย พ.ศ. 2550 ซึ่งถูกล้มล้างไป เคยมีอำนาจเสนอต่อพระมหากษัตริย์ให้มีการยุบสภาผู้แทนราษฎร การกราบบังคมทูลเสนอชื่อหรือปลดรัฐมนตรี และเป็นตัวแทนของประเทศในการเดินทางไปยังต่างประเทศ และเป็นผู้แถลงการณ์หลักของรัฐบาล นายกรัฐมนตรีสามารถพ้นจากตำแหน่งได้จากการอภิปรายไม่ไว้วางใจโดยการเข้าชื่อขอเปิดอภิปรายจำนวนไม่น้อยกว่า 1 ใน 5 ของจำนวนสมาชิกทั้งหมด ปัจจุบัน อำนาจหน้าที่ของนายกรัฐมนตรีเป็นไปตามรัฐธรรมนูญแห่งราชอาณาจักรไทย พุทธศักราช 2560
คณะรัฐมนตรี
คณะรัฐมนตรีประกอบด้วยนายกรัฐมนตรี 1 คน และรัฐมนตรีอื่นอีกไม่เกิน 35 คน มีหน้าที่รับผิดชอบในการบริหารราชการแผ่นดิน ว่าการกระทรวงในประเทศไทยทั้ง 20 กระทรวงและสำนักนายกรัฐมนตรี ซึ่งมีฐานะเทียบเท่ากระทรวง ตลอดจนร่างและดำเนินการตามนโยบายที่ได้แถลงไว้ต่อรัฐสภา มีสถานที่ทำงานอยู่ที่ทำเนียบรัฐบาล รัฐมนตรีเป็นหรือไม่เป็นสมาชิกสภาผู้แทนราษฎรก็ได้ รัฐธรรมนูญฉบับปัจจุบันไม่ได้กำหนดห้าม
ฝ่ายตุลาการ
ศาลไทยเป็นองค์กรที่ใช้อำนาจตุลาการตามบทบัญญัติของรัฐธรรมนูญ ผู้พิพากษาทุกระดับจำต้องได้รับการแต่งตั้งจากพระมหากษัตริย์ไทย ศาลปฏิบัติการในพระปรมาภิไธยพระมหากษัตริย์ ศาลไทยมี 4 ประเภท ได้แก่ ศาลรัฐธรรมนูญ ศาลยุติธรรม ศาลปกครอง และศาลทหาร
คณะกรรมการสิทธิมนุษยชนแห่งเอเชีย (Asian Human Rights Commission) วิจารณ์ว่า ระบบศาลไทย โดยเฉพาะกระบวนการยุติธรรมทางอาญานั้น "เลอะเทอะ" และไม่สามารถสร้างความมั่นใจว่า กระบวนพิจารณาจะดำเนินไปอย่างรวดเร็ดและเป็นธรรม แม้คดีลอบฆ่าประมาณ ชันซื่อ ประธานศาลฎีกาเอง ศาลชั้นต้นยังใช้เวลาพิจารณาถึง 15 ปี คือ ตั้งแต่ปี 2536 ถึงปี 2551 ในช่วงดังกล่าว จำเลยต้องขึ้นศาล 461 ครั้ง และถูกผู้พิพากษา 91 คนไต่สวน จำเลยบางคนตายก่อนพิพากษา ส่วนประมาณตายอย่างสงบด้วยโรคปอดติดเชื้อเมื่อปี 2550 อนึ่ง หลังวันที่ 22 พฤษภาคม 2557 เป็นต้นมา ศาลทหารได้เพิ่มขยายบทบาทและอำนาจหน้าที่ขึ้นมามาก จนกระทั่ง 9 กรกฎาคม 2562 คสช.ออกคำสั่งหัวหน้าคสช.ที่ 9/2562 เรื่อง การยกเลิกประกาศคณะรักษาความสงบแห่งชาติ คำสั่งคณะรักษาความสงบแห่งชาติ และคำสั่งหัวหน้าคณะรักษาความสงบแห่งชาติ บางฉบับที่หมดความจำเป็น และบางคำสั่งได้บรรลุวัตถุประสงค์ตามที่มุ่งหมายไว้แล้ว โดยให้โอนย้ายคดีที่อยู่ในระหว่างการพิจารณาของศาลทหารไปอยู่ในการพิจารณาของศาลยุติธรรม
การปกครองส่วนท้องถิ่น
การปกครองส่วนภูมิภาคของไทยแบ่งออกเป็น 76 จังหวัด (ไม่รวมกรุงเทพมหานคร) 896 อำเภอ
ในการปกครองส่วนท้องถิ่น มีสองประเภท คือ ท้องที่เทศบาลและท้องที่ตำบล
เนเธอร์แลนด์ใต้
เนเธอร์แลนด์ใต้ (The Southern Netherlands; Zuidelijke Nederlanden; Países Bajos del Sur; Pays-Bas méridionaux) หรือ เนเธอร์แลนด์คาทอลิก (Catholic Netherlands) เป็นดินแดนในกลุ่มประเทศต่ำซึ่งอยู่ในกำกับของสเปน (ค.ศ. 1556-1714) ต่อมาตกเป็นของออสเตรีย (ค.ศ. 1714-1794) และสุดท้ายถูกผนวกเข้ากับฝรั่งเศสในช่วงปีค.ศ. 1794-1815 โดยยังมีรัฐเล็กๆ จำนวนหลายรัฐที่ไม่ตกเป็นของทั้งสเปนและออสเตรีย ได้แก่ ราชรัฐมุขนายกลีแยฌ, รัฐแอบบีย์แห่งสตาฟโล-มาลเมดี, เคาน์ตีบูยง, เคาน์ตีฮอร์น และรัฐแอบบีย์แห่งธอร์น ดินแดนในเนเธอร์แลนด์ใต้นี้อยู่ในการปกครองของจักรวรรดิโรมันอันศักดิ์สิทธิ์จนกระทั่งผนวกรวมกับฝรั่งเศสภายหลังสงครามปฏิวัติได้สิ้นสุดลง
เนเธอร์แลนด์ใต้รวมถึงดินแดนในเบลเยียมและลักเซมเบิร์กในปัจจุบัน และบางส่วนอยู่ในเนเธอร์แลนด์ และเยอรมนี (บริเวณเกลเดอร์สตอนเหนือซึ่งในปัจจุบันแบ่งระหว่างเยอรมนีและจังหวัดลิมบูร์ก ในอดีตเป็นของลักเซมเบิร์ก และต่อมาในปีค.ศ. 1713 ได้ถูกผนวกเข้ากับปรัสเซียและเยอรมนี) รวมทั้งดินแดนเกือบทั้งหมดของแคว้นนอร์-ปาดกาแลของฝรั่งเศสปัจจุบัน (จนกระทั่งปีค.ศ. 1678) และเมืองลงวีทางตอนเหนือของฝรั่งเศส
สุรามหาคุณ
บริษัท สุรามหาคุณ จำกัด จัดตั้งเมื่อวันที่ 6 ตุลาคม พ.ศ. 2502  เป็นบริษัทที่ได้สัมปทานในการผลิตและจำหน่ายสุราของโรงงานสุราบางยี่ขัน เป็นเวลา 10 ปี นับจากปี พ.ศ. 2503 ถึงปี พ.ศ. 2512 โดยมีการกำหนดค่าเช่าไว้ปีละ 41 ล้านบาทซึ่ง มีเจ้าของ คือ "สหัท มหาคุณ" ที่มีความสนิทสนมกับจอมพลสฤษดิ์ ธนะรัชต์และผู้ร่วมลงทุนคือ  อุเทน เตชะไพบูลย์  และเถลิง เหล่าจินดา และได้ผลิตสุรายี่ห้อ แม่โขง
เกาะเคปเบรตัน
เกาะเคปเบรตัน (île du Cap-Breton - เดิมชื่อ Île Royale, Scottish Gaelic: Ceap Breatainn หรือ Eilean Cheap Bhreatainn, Míkmaq: Únamakika, Cape Breton) เป็นเกาะใกล้ฝั่งมหาสมุทรแอตแลนติก ในอเมริกาเหนือ เป็นส่วนหนึ่งของรัฐโนวาสโกเชีย ประเทศแคนาดา เกาะมีพื้นที่ 10,311 ตร.กม. (3,981 ตร.ไมล์) หรือคิดเป็น 18.7% ของพื้นที่ของหมดของรัฐ ห่างจากผืนแผ่นดินใหญ่โดยมีช่องแคบแคนโซกั้นไว้ ตอนกลางของเกาะมีทะเลสาบน้ำเค็มอยู่รวมกันเป็นกลุ่มเรียกว่า บราดอร์ (Bras d'Or)
เกาะประกอบด้วย 4 เคาน์ตีของรัฐโนวาสโกเชีย ได้แก่ เคปเบรตัน, อินเวอร์เนสส์, ริชมอนด์ และวิกตอเรีย เกาะมีประชากร 135,974 คน (ค.ศ. 2011)
ฝรั่งเศสได้เข้าครอบครองเกาะนี้ในคริสต์ศตวรรษที่ 17 ต่อมาตกเป็นของอังกฤษใน ค.ศ. 1763 ระหว่าง ค.ศ. 1784-1820 แยกออกเป็นอิสระจากรัฐโนวาสโกเชียอยู่ระยะหนึ่งโดยมีซิดนีย์เป็นเมืองหลวง ใน ค.ศ. 1955 เชื่อมกับแผ่นดินใหญ่
สหพันธ์ฟุตบอลเฮลเลนิก
สหพันธ์ฟุตบอลเฮลเลนิก (HFF) หรือ สหพันธ์ฟุตบอลกรีก (Ελληνική Ποδοσφαιρική Ομοσπονδία; ΕΠΟ) เป็นหน่วยงานที่บริหารฟุตบอลในประเทศกรีซ ทำหน้าที่ดูแลการแข่งขันซูเปอร์ลีกกรีซ, กรีกคัพ และฟุตบอลทีมชาติกรีซ สำนักงานใหญ่ของสหพันธ์ตั้งอยู่ที่กรุงเอเธนส์
สหพันธ์ฟุตบอลเฮลเลนิกก่อตั้งใน ค.ศ. 1926 และเข้าร่วมเป็นสมาชิกฟีฟ่าในปีถัดมา ต่อมาใน ค.ศ. 1954 เฮลเลนิกเป็นหนึ่งในสมาชิกผู้ร่วมก่อตั้งยูฟ่า สหพันธ์ประสบความสำเร็จเป็นอย่างมากใน ค.ศ. 2004 หลังจากที่ทีมชาติกรีซสามารถคว้าแชมป์ฟุตบอลชิงแชมป์แห่งชาติยุโรปได้สำเร็จ
อย่างไรก็ตาม สหพันธ์เกิดเรื่องอื้อฉาวขึ้นบ่อยครั้ง โดยเฉพาะอย่างยิ่งใน ค.ศ. 2011 ที่ยูฟ่ารายงานปัญหาเรื่องการจัดตารางแข่งขันในลีกฤดูกาลก่อนหน้า และใน ค.ศ. 2015 ที่มีสมาชิกบางคนของสหพันธ์ก่อเหตุอาชญากรรมเพื่อทำให้วงการฟุตบอลกรีซเสื่อมเสีย
แฟบูลาโนวาคริสตัลลิส: ไฟนอล แฟนตาซี
แฟบูลา โนวา คริสตัลลิส: ไฟนอล แฟนตาซี เป็นชุดเกมโดยสแควร์เอนิกซ์ โดยโครงของชุดเกมนี้จะเกี่ยวกับ "ตำนานคริสตัลบทใหม่" ตามคำแปลภาษาละตินของชื่อชุด เนื้อเรื่องของแต่ละเกมแม้ไม่มีความเกี่ยวข้องกันโดยตรง แต่จะมีตัวละครร่วมกัน และโลกทัศน์บางส่วนก็จะมีลักษณะคล้ายกันด้วย เกมในชุดนี้ประกอบด้วย ไฟนอลแฟนตาซี XIII ไฟนอลแฟนตาซี ไทป์-0 ไฟนอลแฟนตาซี XIII-2  ไลท์นิ่ง รีเทิร์นส์: ไฟนอลแฟนตาซี XIII ไฟนอลแฟนตาซี อากิโตะ และ ไฟนอลแฟนตาซี XV
ชื่อเดิมของชุดเกมนี้จะมี XIII ตามหลัง แต่หลังจากไฟนอลแฟนตาซี อากิโตะ XIII เปลี่ยนชื่อเป็น ไฟนอลแฟนตาซี ไทป์-0 จึงตัด XIII หลังชื่อไป
แนวคิด
จักรวาลถูกแบ่งออกเป็นสองสภาพ คือ โลกกายหยาบ โลกสำหรับสิ่งมีชีวิต และ ปรภูมิ แดนสำหรับจิตวิญญาณ
เอโทร เป็นหนึ่งในอัครเทพสามองค์ซึ่งสร้างโดยพระเจ้า พระเจ้าสร้างนางขึ้นมาด้วยรูปลักษณ์เหมือน มิวเวน โดยไม่ได้ตั้งใจ พระเจ้าเกรงรูปลักษณ์ของนางจึงไม่ประทานพลังแก่นาง นางจึงไม่สามารถสร้างสรรค์อะไรเองได้
พระเจ้าบรรทมในกายคริสตัลและจะทรงตื่นบรรทมเมื่ออัครเทพสามารถหาประตูสู่ปรภูมิได้ ในขณะที่อัครเทพ พัลส์ และ ลินเซย์ กำลังยุ่งกับการหาประตูและสร้างโลกตลอดจนสร้างฟาลซีและลูซีขึ้นมามากมาย เอโทรรู้สึกเหงาและน้อยใจที่ไร้พลัง นางจึงฆ่าตนเองโดยการฉีกร่างกายหายไปจากโลก ลินเซย์ได้นำโลหิตของเอโทรมาสร้างมนุษย์คนแรกขึ้น
เอโทรพบกับมิวเวนในปรภูมิในสภาพที่มิวเวนกำลังถูกครอบงำด้วยพลังงานที่ชื่อว่าคาออส ซึ่งแผ่มาจากวัลฮัลลา (มัชฌิมพิภพ) มิวเวนได้อธิบายแก่เอโทรว่า ความเสื่อมของปรภูมิหาใช่คำสาปจากนางไม่ แต่เป็นชะตากรรม ก่อนที่มิวเวนจะดับสูญได้มอบหมายให้เอโทรพิทักษ์สมดุลของจักรวาล หากสมดุลระหว่างโลกและปรภูมิเกิดความยุ่งเหยิง จักรวาลก็จะถึงกาลพินาศ อย่างไรก็ตาม เอโทรกลับไม่เข้าใจความหมายที่มิวเวนสื่อ เอโทรรู้สึกเมตตาต่อมนุษย์ที่มีชีวิตอยู่เพื่อความตาย
พัลเซสร้างสรรค์ตกแต่งโลกไปตามที่เขาเห็นควร ในขณะที่ลินเซย์ทำหน้าที่ปกป้องโลก วันหนึ่งทั้งสองก็หนีไปและไม่ได้พบกันอีกเลย นานไปมนุษย์ก็นับถือพวกเขาเป็นเทพ เอโทรได้รับการนับถือเป็นเทพีแห่งความตาย ส่วนบูนีเวลเซ องค์พระเจ้าสูงสุดยังคงหลับใหลอยู่ที่ใดที่หนึ่งบนโลกเพื่อตื่นบรรทม
ฮาร์ทมูท ยาไรส์
ฮาร์ทมูท ยาไรส์ (Hartmut Jahreiß; เกิดปี 1946) เป็น นักดาราศาสตร์ชาวเยอรมัน เขาเป็นสมาชิกของสมาคมนักดาราศาสตร์เยอรมันและสถาบันการคำนวณทางดาราศาสตร์ของมหาวิทยาลัยไฮเดิลแบร์ค เชี่ยวชาญด้านการศึกษาดาวฤกษ์ใกล้ดวงอาทิตย์ ผลงานสำคัญที่เป็นที่รู้จักที่สุดของเขาคือทำส่วนเสริมของสารบัญแฟ้มดาวฤกษ์ใกล้เคียงของกลีเซอ ร่วมกับวิลเฮ็ล์ม กลีเซอ ซึ่งตีพิมพ์ในปี 1978 และ 1991 ดาวในสารบัญแฟ้มของกลีเซอมีชื่อเรียกอีกอย่างว่า GJ (Gliese–Jahreiß, กลีเซอ–ยาไรส์) เนื่องจากการมีส่วนร่วมของยาไรส์
ดาวเคราะห์น้อยในแถบดาวเคราะห์น้อยหลัก 9861 ยาไรส์ ได้รับการตั้งชื่อเพื่อเป็นเกียรติแก่เขา
ซินการา
ฆอร์เฆ อาเรียส (Jorge Arias; เกิด September 5, 1977) นักมวยปล้ำอาชีพชาวอเมริกันเชื้อสายเม็กซิโกที่เซ็นสัญญากับWWEในนาม ซินการา (Sin Cara) หรือเดิม ฮูนิโก (Hunico) ในปี2009เขาเริ่มฝึกกับค่ายทักษะของWWEอย่างFCW ในปี 2011 ได้รับบทเป็นซินการาตัวปลอมเปิดศึกกับซินการาตัวจริง จากนั้นทั้งคู่เจอกันในเฮลอินเอเซล (2011)ซึ่งตัวจริงเป็นฝ่ายชนะ ต่อมาได้ถูกซินการาถอดหน้ากากเลยต้องเปลี่ยนบท ในปลายปี 2013 เขาก็ได้สวมบทเป็นซินการาแบบถาวร ในNXT TakeOver: Fatal 4-Way เดอะลูชาดรากอนส์(ซินการาและคาลิสโต)ได้คว้าแชมป์แท็กทีม NXTเป็นเข็มขัดแชมป์เส้นแรกของพวกเขาใน WWE ในเดือนกรกฎาคม 2016 ได้แยกทีมกับคาลิสโตจากการดราฟต์คัดตัวนักมวยปล้ำ ในปี 2019 ได้ออกจาก WWE
สารบัญแฟ้มพื้นฐาน
สารบัญแฟ้มพื้นฐาน (Fundamental Katalog) เป็นสารบัญแฟ้มดาวฤกษ์ที่มีความแม่นยำสูงในการบันทึกตำแหน่ง แม้ว่าจำนวนดาวฤกษ์ที่อธิบายไว้ในรายการนี้จะน้อย แต่ความแม่นยำของตำแหน่งนั้นสูงมาก ดังนั้นจึงสามารถกำหนดระบบพิกัดอ้างอิงได้จากความสัมพันธ์ของตำแหน่งดาวฤกษ์ จนถึงปัจจุบันได้รับการตีพิมพ์แล้วรวมทั้งหมด 6 เล่ม
ตัวย่อคือ FK จากชื่อภาษาเยอรมัน Fundamental-Katalog ชื่อดาวฤกษ์ในสารบัญแฟ้มนี้จะถูกเรียกโดยขึ้นต้นด้วย FK แล้วตามด้วยหมายเลขของฉบับการแก้ไข แล้วตามด้วยหมายเลขลำดับในฉบับนั้น ตัวอบ่างเช่นดาวอัลฟาแกะคือ FK5 74
FK
สารบัญแฟ้มดาวฤกษ์พื้นฐานเล่มแรกได้รับการตีพิมพ์ใน ปี 1907 ในหนังสือประจำปีทางดาราศาสตร์เบอร์ลินของประเทศเยอรมนี
FK3
FK3 (สารบัญแฟ้มปัจจัยพื้นฐานฉบับที่สาม) ตีพิมพ์ในปี 1937 ครอบคลุมดาวฤกษ์ 873 ดวง เป็นสารบัญแฟ้มของดาวฤกษ์ฉบับแรกที่มีตำแหน่งที่กำหนดไว้อย่างแม่นยำ แผนภูมิดาวนี้เป็นมาตรฐานจนกระทั่งถึงเมื่อมี FK4 ระบบในตอนนั้นได้ถูกใช้ต่อไปจนถึง FK6
FK4
FK4 (สารบัญแฟ้มปัจจัยพื้นฐานฉบับที่สี่) ได้รับการวัดและเผยแพร่ใน ปี 1963 โดยมีรายการดาวฤกษ์ 1,535 ดวงตั้งแต่ ต้นยุคอ้างอิง 1,950.0 ถึง 1,975.0 วัดที่สถาบันการคำนวณทางดาราศาสตร์แห่งมหาวิทยาลัยไฮเดิลแบร์ค ประเทศเยอรมนี มีความแม่นยำมากกว่า FK3 มาก
FK4S (ส่วนเสริมของสารบัญแฟ้มปัจจัยพื้นฐานฉบับที่สี่) แก้ไขและเสริมดาวฤกษ์ 1,987 ดวง มากกว่าที่ระบุไว้ใน FK4
FK5
FK5 (สารบัญแฟ้มปัจจัยพื้นฐานฉบับที่ห้า) เป็นบันทึกการสังเกตล่าสุดใน ปี 1988 เพิ่มเติมจากดาวฤกษ์ของ FK4 มีการระบุตำแหน่งของดาวฤกษ์ 1,535 ดวง
ฉบับต่อขยายเพิ่มของ FK5 ในปี 1991 ได้เพิ่มดาวฤกษ์พื้นฐาน 3,117 ดวง
FK6
FK6 (สารบัญแฟ้มปัจจัยพื้นฐานฉบับที่หก) เพิ่มเติมจาก FK5 โดยเป็นบันทึกการสังเกตการณ์ล่าสุดใน ปี 2000 สัมพันธ์กับ ICRF ที่มีข้อมูลจากดาวเทียมฮิปปาร์โคส ความแม่นยำของตำแหน่งนั้นสูงที่สุดในสารบัญแฟ้มดาวฤกษ์ส่วนใหญ่ ประกอบด้วย 2 เล่ม ได้แก่ FK6(I) และ FK6(III) โดยมีดาวฤกษ์ 878 ดวงที่อธิบายไว้ใน FK6(I) และ 3,272 ดวงใน FK6(III) ทั้งคู่เพิ่มเติมจาก FK5 โดยใช้ข้อมูลจากสารบัญแฟ้มดาวฤกษ์ของยานฮิปปาร์โคส
นิติเหตุ
ผลที่เกิดขึ้นนี้ ไม่คำนึงว่าเป็นเจตนาของผู้อยู่ในเหตุการณ์หรือไม่ หากแต่เป็นเจตนาของกฎหมาย จึงเรียกว่า "นิติเหตุ" คือ เหตุของกฎหมาย และเพราะฉะนั้น นิติเหตุจึงต่างจาก นิติกรรม ตรงที่ผลของนิติกรรมนั้นเกิดขึ้นโดยเจตนาของผู้เกี่ยวข้องเท่านั้น ตัวอย่างของนิติเหตุ เช่น เด็กห้าขวบประพันธ์วรรณกรรมขึ้นเรื่องหนึ่ง อันที่จริงเขาเพียงต้องการสรรค์สร้างตามจินตนาการของตน ไม่ได้ต้องการเป็นเจ้าของลิขสิทธิ์ในวรรณกรรมนั้น แต่กฎหมายก็ให้เขาเป็นเจ้าของลิขสิทธิ์ดังกล่าว
ตัวอย่างอื่น ๆ ของนิติเหตุ เช่น การเกิด ก่อให้เกิดสภาพบุคคลตามกฎหมาย, การแก่ ก่อให้บุคคลมีความสามารถที่จะมีและใช้สิทธิตามกฎหมาย อาทิ เมื่อบุคคลปรกติเจริญวัยขึ้นจนบรรลุนิติภาวะ ก็จะมีความสามารถกระทำนิติกรรมเองได้โดยลำพัง, และการตาย ทำให้สภาพบุคคลสิ้นสุดลงตามกฎหมาย และมรดกของผู้ตายต้องโอนไปยังทายาทต่อไป ที่กล่าวมาทั้งหมดนี้ล้วนเป็นผลที่กฎหมายบันดาลให้เกิด ซึ่งอาจสอดคล้องกับเจตนาของผู้เกี่ยวข้องหรือไม่ก็ได้
นิติเหตุนับเป็นมูลแห่งหนี้ (obligation) จำพวกหนึ่ง คือ ละเมิด, การจัดการงานนอกสั่ง และ ลาภมิควรได้ ด้วย เช่นเดียวกับนิติกรรม ที่ก่อมูลหนี้จากนิติสัมพันธ์ของคู่สัญญา โดยนิติเหตุแยกออกเป็น 2 กรณี มีทางธรรมชาติและจากการกระทำของบุคคลได้ดังนี้
เออร์วิน บีเกิล
เออร์วิน บีเกิล (25 มีนาคม ค.ศ. 1896 – 24 พฤษภาคม ค.ศ. 1954) เป็นนักแสดงละครเวทีและนักแสดงภาพยนตร์ชาวเยอรมัน
ดาวคะนอง (ภาพยนตร์)
ดาวคะนอง (By the time it gets dark) เป็นภาพยนตร์ไทย กำกับโดยอโนชา สุวิชากรพงศ์ นำแสดงโดยวิศรา วิจิตรวาทการ, อารักษ์ อมรศุภศิริ, อภิญญา สกุลเจริญสุข, เพ็ญพักตร์ ศิริกุล, รัศมี เผ่าเหลืองทอง และ อัจฉรา สุวรรณ์ เริ่มฉายรอบปฐมทัศน์โลกที่โลการ์โน ประเทศสวิตเซอร์แลนด์ หลังจากนั้นออกฉายที่ประเทศเกาหลีใต้, อังกฤษ, แคนาดา และฮ่องกง ฯลฯ ส่วนในประเทศไทย อโนชาเลือกจะจัดฉายหนังรอบพิเศษสำหรับแขกรับเชิญเฉพาะกลุ่มในคืนวันที่ 6 ตุลาคม พ.ศ. 2559 เพื่อรำลึกถึงวาระครบรอบ 40 ปี เหตุการณ์ 6 ตุลาคม 2519 และฉายรอบปกติ 8 ธันวาคม พ.ศ. 2559 ดาวคะนอง ได้รับทุนสนับสนุน Prince Claus Film Fund Award และ Hubert Bals Plus Europe จากประเทศเนเธอร์แลนด์ ทุนไทยเข้มแข็ง จาก กระทรวงวัฒนธรรม และทุน Doha Film Fund จากประเทศกาตาร์
ชื่อของภาพยนตร์ไม่ได้เกี่ยวข้องกับดาวคะนองในเขตจอมทอง ผู้สร้างเห็นว่า เมื่อขับรถขึ้นไปทางด่วนมักจะเห็นป้ายดาวคะนองเสมอ จึงเปรียบดาวคะนองเป็นเหมือนทางผ่าน และอีกนัยยะหนึ่ง หมายถึงคน ซึ่งทุกคนก็เป็นดาวในตัวเอง อโนชาเริ่มเขียนบทภาพยนตร์ร่างแรกของ ดาวคะนอง ตั้งแต่ปี 2552 หลังจากเสร็จสิ้นจากภาพยนตร์ขนาดยาวเรื่องแรกของตนเองเรื่อง เจ้านกกระจอก โดย ดาวคะนอง เป็นภาพยนตร์ที่ว่าด้วยการเมืองในเดือนตุลาคม
ภาพยนตร์ เล่าเรื่องภาวะที่เกี่ยวข้องกันอย่างหลวม ๆ ระหว่างตัวละครหลากหลายกลุ่ม ได้แก่ ผู้กำกับภาพยนตร์หญิงและผู้เป็นแรงบันดาลใจของเธอ ซึ่งเคยเป็นอดีตนักศึกษา นักกิจกรรมในทศวรรษ 2510, บริกรสาวผู้เปลี่ยนงานอยู่เป็นประจำ และนักแสดงชาย หญิงคู่หนึ่ง
มติชนสุดสัปดาห์ วิจารณ์ว่า "หนังของอโนชากลับจัดวาง “เรื่องเล่า” หลาย ๆ ชั้น ไว้อย่างกระจัดกระจาย ปราศจากระบบระเบียบ จนกลายเป็น “องค์ขาด” ซึ่งไม่สามารถบอกเล่าถึง “ภาพรวม” ของประวัติศาสตร์หน้าไหนหรือการต่อสู้ใด ๆ ได้อย่างชัดเจน" อะเดย์ พูดในทำนองคล้าย ๆ กันว่าภาพยนตร์ "เหมือนเศษของดาวที่แตกกระจายเป็นเสี่ยง ๆ จนไม่ง่ายนักที่จะทำความเข้าใจ แต่เศษเสี้ยวนี้จะเข้าไปสร้างผลกระทบให้เกิดขึ้นในจิตใจคนดูแตกต่างกัน ขึ้นอยู่กับประสบการณ์ ความเข้าใจเรื่องสังคมไทยในหลายมิติ ทั้งประวัติศาสตร์การเมือง เศรษฐกิจ ระบบทุนนิยมและความล่องลอยของมนุษย์เมือง"
ดาวคะนอง ได้รับการเสนอชื่อเข้าชิงรางวัลภาพยนตร์แห่งชาติ สุพรรณหงส์ ครั้งที่ 26 มากที่สุด และได้รับรางวัลในสาขาภาพยนตร์ยอดเยี่ยม ผู้กำกับภาพยนตร์ยอดเยี่ยม ลำดับภาพยอดเยี่ยม อีกทั้งยังเป็นตัวแทนประเทศไทยเพื่อเข้าชิงรางวัลออสการ์ สาขาภาพยนตร์ต่างประเทศยอดเยี่ยมครั้งที่ 90
ภาพยนตร์ได้นำมาฉายใหม่อีกครั้งในช่วงไล่เลี่ย เหตุการณ์ 6 ตุลา เมื่อปี 2560 ที่ Doc Club Theater Warehouse 30 ซ.เจริญกรุง 30  ก่อนจะถูกระงับฉาย ทางด้าน อโนชา สุวิชากรพงศ์ ผู้กำกับภาพยนตร์ได้โพสต์ลงเฟซบุ้กส่วนตัวว่าถูกฝ่ายเจ้าหน้าที่งดฉาย  โดยให้เหตุผลว่า มีความสุ่มเสี่ยงไม่เหมาะสมต่อช่วงเวลา
อะราวด์อัสเอนเตอร์เทนเมนต์
อะราวด์อัสเอนเตอร์เทนเมนต์ (Around Us Entertainment) เป็นบริษัทบันเทิงอิสระของเกาหลีใต้ ก่อตั้งโดยยุน ดู-จุน, ยัง โย-ซ็อบ, อี กี-กวัง และซน ดง-อุน จากวงบอยแบนด์ไฮไลต์ เดิมชื่อบีสต์ หลังจากออกจากค่ายเดิมคิวบ์เอนเตอร์เทนเมนต์
สมุดหน้าเหลือง
สมุดหน้าเหลือง หรือ เยลโล่เพจเจส (Yellow Pages) เป็นคำสามัญที่หลายประเทศทั่วโลกใช้เรียกสมุดโทรศัพท์ประเภทไดเร็คทอรี่ส์ที่รวบรวมรายชื่อธุรกิจ สินค้า และบริการ ที่เรียบเรียงไว้เป็นหมวดหมู่ แจกจ่ายไปตามบ้านเรือน ที่พักอาศัย บริษัท ห้างร้าน และแหล่งธุรกิจต่าง ๆ โดยไม่มีค่าใช้จ่ายใด ๆ ถือว่าเป็นสื่อโฆษณาแบบรายปี
แรกเริ่มเดิมที สมุดหน้าเหลืองถูกพิมพ์ครั้งแรกในประเทศสหรัฐอเมริกา บนกระดาษสีเหลืองคุณภาพต่ำด้วยความจำเป็นด้านต้นทุน เนื่องจากต้องพิมพ์เป็นจำนวนมาก แม้ปัจจุบันสมุดหน้าเหลืองจะใช้กระดาษคุณภาพมาตรฐานที่มีสีขาวย้อมเหลืองแล้วก็ตาม คนทั่วไปก็ยังคงจำภาพลักษณ์ของสมุดโทรศัพท์ประเภทไดเร็คทอรี่ส์ว่า เยลโล่เพจเจส
ต่อมา รูปแบบการดำเนินธุรกิจแบบเยลโล่เพจเจส เป็นที่นิยมและเริ่มมีทั้งหน่วยงานภาครัฐและเอกชนนำรูปแบบนี้ไปทำธุรกิจทุกประเทศ หลากหลายภาษาทั่วโลก จวบจนธุรกิจสมุดหน้าเหลืองเข้าประเทศไทย โดยบริษัท จีทีอี ที่คนไทยเรียกกันติดปากว่า "หน้าเหลือง" จากนั้นโอนย้ายไปอยู่ในการดูแลของ เอที แอนด์ ที ภายใต้สัมปทานที่ได้มาจากองค์การโทรศัพท์แห่งประเทศไทย (TOT) และต่อมากับบริษัทชินวัตร ไดเร็คทอรี่ (ภายหลังเปลี่ยนชื่อเป็นบริษัทเทเลอินโฟ มีเดีย จำกัด มหาชน) ซึ่งหมายถึงไทยแลนด์ เยลโล่เพจเจส ในขณะที่บ้านเราก็มีสมุดหน้าขาว หรือ ไวท์เพจเจส ก็พิมพ์บนกระดาษสีขาวโดยตัวสมุดจะเป็นการรวบรวมรายชื่อบุคคล (หรือธุรกิจ) ที่เรียงตามลำดับตัวอักษร ก-ฮ
ปัจจุบันหลังจากมีการเปิดเสรีโทรคมนาคมแล้ว ผนวกกับการเข้ามาของเทคโนโลยีอินเทอร์เน็ต ได้เข้ามาท้าทายให้เกิดการเปลี่ยนแปลงครั้งใหญ่ของสื่อประเภทไดเร็คทอรี่ส์ จนสมุดหน้าเหลืองต้องปรับตัวเป็นสื่อไดเร็คทอรี่ส์ออนไลน์มากยิ่งขึ้น ทำให้ก้าวต่อไปของสมุดหน้าเหลืองกลายเป็นเรื่องของธุรกิจฐานข้อมูลขนาดใหญ่ ที่สามารถกระจายเนื้อหาไปยังสื่อประเภทต่าง ๆ ได้อีกมากมาย
ดังนั้นในปี 2553 บริษัท เทเลอินโฟ มีเดีย จำกัด (มหาชน) มีการปรับรูปแบบการใช้งานจากเพียงแค่สมุดหน้าเหลืองที่เป็นสิ่งพิมพ์ เพิ่มเป็นรูปแบบออนไลน์ภายใต้ www.yellowpages.co.th ควบคู่กันไป
จนกระทั่งมาถึงปี 2560 พบว่ากระแสสังคมไทย ให้ความนิยมใช้การค้นหาสินค้าและบริการบนออนไลน์มากขึ้น ในปีนี้จึงได้ยุติการพิมพ์สื่อสิ่งพิมพ์สมุดหน้าเหลือง กลายเป็นตำนานจากนั้นเป็นต้นมา โดยหันไปทุ่มเทพัฒนาเว็บไซต์ www.yellowpages.co.th ปรับปรุงในเรื่องฐานข้อมูลรายชื่อ ปรับปรุงเนื้อหาข้อความสินค้าและบริการให้มี SEO (Search Engine Optimization) สอดรับการวิธีการค้นหาและการแสดงผลการค้นหาในลำดับต้น ๆ ของ Search Engine รายใหญ่ที่นิยมใช้ทั่วโลก แสดงผลแบบธรรมชาติ เข้าสู่หน้าเหลืองออนไลน์อย่างเต็มตัว
ตั้งแต่กลางปี 2560 มีการปรับปรุงรูปแบบเว็บไซต์ครั้งยิ่งใหญ่ ให้มีฟังก์ชันต่างๆ ที่ตอบโจทย์การใช้งานในการค้นหาโฆษณาสินค้าและบริการ ของธุรกิจประเภทต่างๆ อย่างหลากหลาย เพื่อรักษาความเป็นสื่อที่มีเอกลักษณของการเป็นศูนย์รวมโฆษณาสินค้าและบริการของภาคธุรกิจและอุตสาหกรรมมากที่สุดของไทย และกลางปี 2562 บริษัท AIS ซึ่งยักษ์ใหญ่สื่อสารโทรคมนาคมรายใหญ่สุดของไทย ได้เข้าควบรวมกิจการ ของ บริษัท เทเลอินโฟ มีเดีย จำกัด (มหาชน) เข้าเป็นบริษัทในเครือ และพัฒนาอัพเกรด เว็บไซต์ www.yellowpages.co.th ให้มีความเป็นสากลทันกับยุคการเปลี่ยนแปลงทางเทคโนโลยีที่เปลี่ยนแปลงตลอดเวลา
กระแสน้ำญี่ปุ่น
กระแสน้ำญี่ปุ่น หรือ กระแสน้ำคูโรชิโอะ (黒潮 "กระแสน้ำสีดำ"; Kuroshio Current) เป็นกระแสน้ำที่เป็นส่วนหนึ่งของกระแสน้ำศูนย์สูตรในมหาสมุทรแปซิฟิก สามารถเห็นได้ชัดเพราะน้ำทะเลมีสีน้ำเงินเข้ม ไหลตามชายฝั่งทะเลด้านตะวันออกของไต้หวัน และตามแนวชายฝั่งตะวันออกของเกาะฮนชูในประเทศญี่ปุ่น ไปรวมกับกระแสน้ำมหาสมุทรแปซิฟิกตอนเหนือ ทางใต้ของหมู่เกาะอะลูเชียน
แมตทิว คิลแกลลอน
แมธธิว คิลกัลลอน (Matthew Kilgallon) เกิดเมื่อวันที่ 8 มกราคม ค.ศ. 1984 เป็นนักฟุตบอลอาชีพชาวอังกฤษ ปัจจุบันเล่นในตำแหน่งกองหลังให้กับสโมสรฟุตบอลซันเดอร์แลนด์ในพรีเมียร์ลีก
เอมีล ริทเทิร์สเฮาส์
ฟรีดริช เอมีล ริทเทิร์สเฮาส์ (Friedrich Emil Rittershaus; 3 เมษายน ค.ศ. 1834 – 8 มีนาคม ค.ศ. 1897) เป็นกวีชาวเยอรมัน เขาเกิดและเสียชีวิตที่เมืองบาร์เมิน (ปัจจุบันเป็นส่วนหนึ่งของเมืองวุพเพอร์ทาล)
ประเทศซามัวในโอลิมปิกฤดูร้อน 2016
ประเทศซามัว เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติซามัวได้ส่งทีมนักกีฬาที่ผ่านการคัดเลือกทั้งหมด 8 คน เข้าร่วมแข่งขันใน 5 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา
ผลการแข่งขัน
ชนาธิป สรงกระสินธ์
ชนาธิป สรงกระสินธ์ ​ (เกิด 5 ตุลาคม พ.ศ. 2536) เป็นนักฟุตบอลชาวไทย ปัจจุบันเล่นให้กับบีจี ปทุม ยูไนเต็ดในไทยลีก และทีมชาติไทย
ทั้งนี้ ชนาธิปยังเป็นกำลังสำคัญของผู้เล่นทีมชาติไทยรุ่นอายุไม่เกิน 23 ปี คว้าเหรียญทองในการแข่งขัน ซีเกมส์ 2013 ที่พม่า และซีเกมส์ 2015 ที่สิงคโปร์ รวมถึงคว้าอันดับ 4 ในการแข่งขันเอเชียนเกมส์ 2014 ที่เกาหลีใต้
ด้วยการมีรูปร่างที่เล็กแต่มีทักษะฟุตบอลที่ดี มีความคล่องแคล่วปราดเปรียวมีความเข้าใจเกมสูง ชนาธิปจึงได้รับฉายาว่า เมสซิเจ ตามชื่อของลิโอเนล เมสซิ นักฟุตบอลแชมป์โลกชาวอาร์เจนตินา
ประวัติ
ชนาธิป สรงกระสินธ์ เกิดเมื่อวันที่ 5 ตุลาคม พ.ศ. 2536 ที่ตลาดสามพราน อำเภอสามพราน จังหวัดนครปฐม เป็นบุตรชายของนายก้องภพและนางพรสวรรค์ สรงกระสินธ์ โดยบิดาเป็นผู้สอนให้เล่นฟุตบอลตั้งแต่อายุได้ 4 ขวบ และเริ่มต้นเล่นฟุตบอลอย่างจริงจังในขณะศึกษาอยู่ในชั้นประถมศึกษาปีที่ 4 ที่โรงเรียนกีฬากรุงเทพมหานคร จากนั้นได้ย้ายมาศึกษาต่อในชั้นประถมศึกษาปีที่ 5 ที่โรงเรียนเพ็ญสมิทธ์ จนจบชั้นประถมศึกษาปีที่ 6
หลังจบชั้นประถมศึกษา ชนาธิปกลับไปจังหวัดนครปฐมเพื่อศึกษาต่อในชั้นมัธยมศึกษาตอนต้นที่โรงเรียนสามพรานวิทยา ในช่วงนี้เขาได้เล่นฟุตบอลเดินสายกับทีม ซีแอล ไฮสปีด ซึ่งเป็นทีมฟุตบอลเดินสายชื่อดังในจังหวัดนครปฐม ร่วมกับรัชพล นาวันโน ที่ภายหลังกลายเป็นนักฟุตบอลทีมชาติไทยอีกคนหนึ่ง
หลังจบชั้นมัธยมศึกษาตอนต้น ชนาธิปได้ศึกษาต่อในสาขาวิชาการตลาดที่วิทยาลัยเทคโนโลยีพาณิชย์การราชดำเนิน และเล่นฟุตบอลในระดับนักเรียนให้กับสถาบันไปด้วย โดยช่วยให้พาณิชย์การราชดำเนินคว้าแชมป์ฟุตบอลนักเรียนกรมพลศึกษารุ่นอายุไม่เกิน 18 ปี ประเภท ก. ได้ในเดือนมกราคม พ.ศ. 2554
ในอดีต ชนาธิป เคยศึกษาอยู่ที่คณะรัฐศาสตร์ มหาวิทยาลัยธรรมศาสตร์ แต่เมื่อต้นปี พ.ศ. 2558 เขาได้ทำเรื่องย้ายคณะและไปศึกษาต่อที่ คณะสหเวชศาสตร์ มหาวิทยาลัยธรรมศาสตร์ และรับราชการตำรวจโดยเข้ารับการฝึกอบรมที่ ศูนย์ฝึกอบรมตำรวจภูธร ภาค7
ฤดูกาล 2554
ในสมัยที่ชนาธิป ยังเล่นฟุตบอลระดับนักเรียน เขาเคยถูกทีโอทีปฏิเสธที่จะเซ็นสัญญาด้วยเพราะรูปร่างเล็กเกินไปไม่เหมาะจะเป็นนักฟุตบอลอาชีพ ก่อนที่บีอีซี เทโรศาสนจะนำตัวเขามาร่วมทีมชุดเยาวชนของสโมสร โดยให้ค่าแรงเดือนละ 10,000 บาท
ชนาธิป อยู่ในทีมชุดเยาวชน U-19 ของสโมสรและสามารถพาทีมเยาวชนของสโมสรคว้าแชมป์ เอฟเอ ยูธ คัพ 2011 ได้สำเร็จ โดยในนัดชิงชนะเลิศ วันที่ 9 กรกฎาคม พ.ศ. 2554 ที่สนามศุภชลาศัย เขาสามารถพาสโมสรเอาชนะทีมเยาวชน U-19 ของบุรีรัมย์ พีอีเอ ไปได้ 5-2 และได้รับรางวัลแมน ออฟ เดอะ แมตช์ หลังจบเกม
ด้วยผลงานที่ดีในทีมเยาวชนของบีอีซี เทโรศาสน ทำให้ในเดือนตุลาคม พ.ศ. 2554 เขาถูกสมชาย ชวยบุญชุม โค้ชทีมชาติชุดเยาวชนในขณะนั้น เรียกติดทีมชาติไทยชุดเยาวชน 19 ปี แข่งขันในรอบคัดเลือกของฟุตบอลเอเชียเยาวชนอายุไม่เกิน 19 ปี ปี 2012 โดยทีมชาติไทยได้แชมป์กลุ่มและได้ผ่านเข้าไปเล่นในรอบสุดท้ายที่สหรัฐอาหรับเอมิเรตส์ โดยในรอบคัดเลือกนี้ชนาธิป ได้ลงเล่นเป็นตัวจริงและยิงประตูให้ทีมชาติไทยชุดเยาวชนอายุ 19 ปีได้ 1 ลูก ในเกมส์ที่ถล่มเยาวชนทีมชาติกวมไปถึง 13-0 ที่สนามเทพหัสดิน
ฤดูกาล 2555
หลังจากสามารถคว้าแชมป์เอฟเอ ยูธ คัพ 2011 ชนาธิปก็ได้รับโอกาสจากแอนดรูว์ อ็อด กุนซือใหญ่ของทีมในขณะนั้นให้ติดทีมชุดใหญ่ ชนาธิปได้รับโอกาสลงเล่นให้กับต้นสังกัดเป็นครั้งแรกในนัดเปิดสนามของไทยพรีเมียร์ลีก 2555 วันที่ 17 มีนาคม พ.ศ. 2555 ที่ทีมของเขาต้องออกไปเยือนบุรีรัมย์ ยูไนเต็ดที่สนามไอโมบาย โดยชนาธิปลงเล่นเป็นตัวจริงแต่ทีมของเขาแพ้ไป 2-1 และมายิงประตูแรกได้ในวันที่ 6 พฤษภาคม พ.ศ. 2555 ในนัดที่บีอีซี เทโรศาสนออกไปเยือนการท่าเรือไทย ที่แพตสเตเดียม ซึ่งเขาถูกเปลี่ยนลงมาแทนจักรกริช บุญคำในครึ่งหลัง โดยในการแข่งขันนัดดังกล่าวเขาทำผลงานให้เป็นที่จดจำของแฟนบอลด้วยการถูกส่งลงมาในฐานะตัวสำรองแล้วยิงคนเดียว 2 ประตูโดยลูกที่ 2 เป็นการกระชากด้วยความเร็วกว่าครึ่งสนามก่อนจะล็อกหลบวัลลภ แซ่จิ๋ว นายประตูเจ้าบ้านแล้วค่อย ๆ เลี้ยงบอลผ่านเส้นประตูเข้าไปอย่างเหนือชั้น ทำให้สโมสรบุกมาชนะการท่าเรือถึงถิ่น 2-0
ด้วยวัยเพียง 18 ปี แต่จากฟอร์มการเล่นอันยอดเยี่ยม ทำให้ชนาธิป ยึดตำแหน่งภายในทีมได้ตั้งแต่ฤดูกาลแรกที่ขึ้นมาจากทีมเยาวชน โดยในวันที่ 11 กรกฎาคม พ.ศ. 2555 เขาได้ลงสนามในรายการ โตโยต้า ลีกคัพ 2555 ในรอบ 32 ทีมสุดท้ายซึ่งเป็นการลงเล่นรายการนี้เป็นนัดแรกของเขา ในเกมส์นัดดังกล่าวทีมของเขาต้องออกไปเยือนลำพูน วอร์ริเออร์ที่แม่กวงสเตเดียม และเขาก็ช่วยให้ทีมชนะ 2-1 ต่อมาในวันที่ 15 กรกฎาคม พ.ศ. 2555 เขายิงได้อีก 1 ประตูในเกมส์ไทยพรีเมียร์ลีกที่บีอีซี เทโรศาสน ต้องออกไปเยือนสงขลา ยูไนเต็ด ที่สนามติณสูลานนท์ จังหวัดสงขลา โดยเขายิงประตูให้ทีมขึ้นนำ 1-0 ก่อนที่ทีมของเขาจะชนะเจ้าบ้านไป 2-1
วันที่ 1 สิงหาคม พ.ศ. 2555 ชนาธิป สรงกระสินธ์ ได้ลงเล่นฟุตบอลชิงถ้วยไทยคม เอฟเอคัพ เป็นครั้งแรก โดยเป็นเกมส์รอบ 32 ทีมสุดท้าย ที่สโมสรต้องออกไปเยือนพัทยา ยูไนเต็ด ที่สนามกีฬาเทศบาลหนองปรือ โดยเขาเป็นคนเปิดให้กิลเบิร์ต คุมสัน ยิงประตูชัยให้บีอีซี บุกมาชนะ 1-0 ผ่านเข้ารอบ 16 ทีมสุดท้าย และต่อมาในเกมส์ไทยพรีเมียร์ลีกวันที่ 11 สิงหาคม พ.ศ. 2555 ระหว่างบีบีซียูกับบีอีซี เทโรศาสน ที่สนามราชมังคลากีฬาสถาน ชนาธิป ยิงให้ทีมขึ้นนำ 2-1 ก่อนจะจบลงด้วยผลเสมอ 2-2
ชนาธิปได้ลงสนามในฤดูกาลนี้รวม 33 นัด (ไทยพรีเมียร์ลีก 28 นัด, โตโยต้า ลีกคัพ 3 นัด, เอฟเอ คัพ 2 นัด) ยิงในไทยพรีเมียร์ลีกได้ 4 ประตู และบีอีซี เทโรศาสนจบฤดูกาลด้วยอันดับ 3 จากผลงานและลีลาการเล่นในฤดูกาลนี้ทำให้ชนาธิป สรงกระสินธ์ได้เล่นให้ทีมชาติไทยชุดเยาวชนอายุไม่เกิน 19 ปี ไปแข่งขันชิงแชมป์แห่งชาติเอเชียรอบสุดท้ายที่สหรัฐอาหรับเอมิเรตส์ หลังจากเคยเล่นในรอบคัดเลือกเมื่อปีที่แล้ว และติดทีมชาติชุดใหญ่ไปแข่งขันเอเอฟเอฟ ซูซูกิ คัพ 2012
ฤดูกาล 2556
ในเดือนมกราคม พ.ศ. 2556 ชนาธิป ถูกเรียกตัวติดทีมชาติชุดใหญ่ในการแข่งขันฟุตบอลชิงถ้วยพระราชทานคิงส์คัพ ครั้งที่ 42 และได้ลงเล่นเป็นตัวจริงแต่ทำได้เพียงแค่คว้าอันดับ 3 ร่วมกับทีมชาติเกาหลีเหนือ
ในฤดูกาลนี้สโมสรเปลี่ยนแปลงโค้ชเป็นสเตฟาเน่ เด โมล และชนาธิป เริ่มต้นฤดูกาล 2556 ในเกมส์ที่บีอีซี-เทโรศาสนบุกไปชนะราชบุรี 1-0 ที่สนามกีฬาจังหวัดราชบุรี เมื่อวันที่ 10 มีนาคม โดยเป็นตัวสำรองและถูกส่งลงมาแทนคลีตัน ซิลวา ในช่วง 10 นาทีสุดท้ายของเกมส์
การยิงประตูแรกในฤดูกาลนี้ของเขาเกิดขึ้นในเกมส์ไทยพรีเมียร์ลีกที่เสมอกับ บุรีรัมย์ ยูไนเต็ด 1-1 ที่สนามเฉลิมพระเกียรติ 72 พรรษา เมื่อวันที่ 16 พฤษภาคม โดยถูกเปลี่ยนตัวลงมายิงตีเสมอให้กับทีม ซึ่งประตูที่เขายิงได้ในนัดนี้ถือเป็นประตูแรกที่เขายิงได้ต่อหน้าแฟนบอลที่สนามเหย้าของสโมสร
ต่อมาวันที่ 18 สิงหาคม เขายิงในไทยพรีเมียร์ลีกได้อีก 1 ประตู โดยยิงให้บีอีซี เทโรศาสนตีเสมอบางกอกกล๊าส 1-1 ก่อนจะจบลงด้วยการบุกมาชนะ 3-2 ที่ลีโอสเตเดียม แต่ในช่วงท้ายเกมเขากลับถูกใบแดงไล่ออกจากสนามเพราะไปมีปัญหากับฟลาเวียง มิเชลินี่ และธีรเทพ วิโนทัย นักเตะของบางกอกกล๊าส โดยถือเป็นการได้ใบแดงครั้งแรกของเขาในฐานะนักฟุตบอลอาชีพ
วันที่ 27 ตุลาคม เขายิงได้ 1 ประตูในเกมส์เปิดบ้านเสมอเมืองทอง ยูไนเต็ด 2-2 ที่สนามเฉลิมพระเกียรติ 72 พรรษา
ฤดูกาล 2557
ในช่วงต้นฤดูกาล ชนาธิปต้องพลาดโอกาสในการลงสนามเนื่องจากได้รับบาดเจ็บกระดูกหน้าแข้งหักจากการลงเล่นให้ทีมชาติไทยชุดอายุไม่เกิน 23 ปี ในกีฬาซีเกมส์เมื่อปลายปีก่อน และมาได้ลงสนามนัดแรกในฤดูกาลนี้เมื่อวันที่ 29 มีนาคม ในเกมที่เปิดบ้านเสมอกับเมืองทอง ยูไนเต็ด 1-1 โดยเป็นตัวสำรองที่ถูกเปลี่ยนลงมาเล่นในช่วง 20 นาทีสุดท้าย
วันที่ 22 มิถุนายน ชนาธิป ยิงประตูแรกในฤดูกาลนี้ และช่วยให้บีอีซี-เทโรศาสนเปิดบ้านเสมอกับเชียงราย ยูไนเต็ด 1-1 ในเกมส์ไทยพรีเมียร์ลีก และนัดต่อมา วันที่ 25 มิถุนายน เขายิงให้ทีมขึ้นนำ 1-0 และจ่ายบอลให้เพื่อนทำประตูได้อีก 1 ลูก ในเกมที่เอาชนะสมุทรสงคราม 2-0 ที่สนามกีฬาเฉลิมพระเกียรติ 72 พรรษา
ชนาธิป สรงกระสินธ์ ก้าวขึ้นมาเป็นผู้เล่นคนสำคัญของบีอีซี เทโรศาสน และในเกมส์ระหว่างบีอีซี เทโรศาสน เปิดบ้านพบอาร์มี่ ยูไนเต็ด เมื่อวันที่ 27 กรกฎาคม เขายิงไกลเป็นประตูชัยให้บีอีซี ชนะ อาร์มี่ ยูไนเต็ด 2-0 โดยประตูดังกล่าวเป็นประตูที่ 10 ที่ชนาธิปยิงให้บีอีซี เทโรศาสนในไทยพรีเมียร์ลีกนับตั้งแต่ขึ้นมาเล่นในทีมชุดใหญ่ของสโมสร
เดือนกันยายน ชนาธิปถูกเกียรติศักดิ์ เสนาเมืองเรียกตัวติดทีมชาติไทยชุดอายุไม่เกิน 23 ปี ในการแข่งขันกีฬาเอเชียนเกมส์ ที่เมืองอินชอน ประเทศเกาหลีใต้ และพาทีมชาติคว้าอันดับ 4 มาครอง
หลังจากกลับมาจากเอเชียนเกมส์ ชนาธิป ลงสนามให้บีอีซี เทโรศาสน ในเกมส์โตโยต้าลีกคัพ รอบชิงชนะเลิศกับบุรีรัมย์ ยูไนเต็ด แชมป์เก่าที่สนามศุภชลาศัย เมื่อวันที่ 12 ตุลาคม พ.ศ. 2557 และช่วยให้ทีมชนะบุรีรัมย์ไปได้ 2-0 และได้รับรางวัลผู้เล่นยอดเยี่ยมประจำทัวร์นาเมนต์ โดยเป็นแชมป์รายการแรกของเขากับบีอีซี-เทโรศาสน
ในเกมส์ไทยพรีเมียร์ลีกนัดสุดท้ายของฤดูกาล วันที่ 2 พฤศจิกายน ที่พบกับเชียงราย ยูไนเต็ด ชนาธิปยิงได้อีก 1 ประตู แต่จบเกมบีอีซีแพ้ไป 2-1 และจบฤดูกาลด้วยอันดับ 3